Diari Oficial de la Generalitat Valenciana


Sumari del DOGV 146, del 16-02-1984 (1984/802691)

DECRET 5/1984, de 23 de gener, del Consell de la Generalitat Valenciana, pel qual es desenvolupa l'estructura orgànica de la Direcció General d'Economia de la Conselleria d'Economia i Hisenda.
------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1984/01/23/5/dof/vci/html**

### Dades del document

Número de DOGV
:   146

Data del DOGV
:   16-02-1984

Secció del DOGV
:   DISPOSICIONS GENERALS

Número del document
:   1984/802691


Data del document
:   23-01-1984

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

Decret 5/1984, de 23 de gener, del Consell de la Generalitat, pel qual es desenvolupa l'estructura orgànica de la Direcció General d'Economia de la Conselleria d'Economia i Hisenda.  
El Decret 114/1983, de 26 de setembre, aprova l'estructura orgànica de la Conselleria d'Economia i Hisenda de la Generalitat Valenciana, i n'autoritza, en la disposició final primera, el Conseller per al desenvolupament, mitjançant les normes i resolucions corresponents.   
A tal efecte i considerant necessari per a l'adequat funcionament de la Direcció General d'Economia el desenvolupament de l'estructura orgànica, a proposta del Conseller d'Economia i Hisenda, prèvia deliberació del Consell de la Generalitat Valenciana en sessió celebrada el dia 23 de gener de 1984,   
DECRETE:   
Article 1.r  
La Direcció General d'Economia és el centre directiu a què corresponen les funcions que especifica l'article 4.t del Decret 114/l983, d'Estructura Orgànica de la Conselleria d'Economia i Hisenda.   
Per al compliment de les funcions la Direcció General d'Economia s'estructura en dues seccions:   
-Secció de Programació Econòmica i Inversions Públiques.   
-Secció d'Estadistica Econòmica.   
Article 2.n  
La Secció de Programació Econòmica i Inversions Públiques exercirà les funcions a què fan referència els apartats a) l'e) i g) de l'article 4.t del Decret d'Estructura Orgànica de la Conselleria. S'hi integren els negociats següents:   
1. Negociat d'Estudis i Programes, que tindrà a càrrec els treballs de diagnòstic, tant a curt com a mitjà termini, així com l'elaboració del Programa Econòmic Regional i el seguiment.   
2. Negociat d'Inversions Públiques, que tindrà a càrrec la coordinació de les actuacions inversores que promoga la Generalitat , mitjançant l?elaboració del Programa d'Inversions Públiques, així com els actes administratius tendents a la creació d'Empreses Públiques Regionals i Societats de Desenvolupament Regional.   
3. Negociat de Relacions Econòmiques Institucionals, que tindrà a càrrec el suport administratiu de les activitats d'estudi, informació i promoció a través de les quals la Generalitat estiga present davant institucions econòmiques nacionals i internacionals.   
Article 3.r   
La Secció d'Estadistica Econòmica exercirà la funció a què fa referència l'apartat f) del Decret d'Estructura Orgànica de la Conselleria. S'hi integren els negociats següents:   
1. Negociat de Producció Estadística, que tindrà a càrrec l'elaboració de les estadístiques econòmiques d'interés per a la Generalitat, tant a través de la realització de censos i enquestes propis com de l'establiment de Convenis de col.laboració amb altres institucions, en particular amb l'Institut Nacional d'Estadística.   
2. Negociat de Documentació Estadística i Procés de Dades, que tindrà a càrrec la recepció, preparació, codificació i el control de les dades, així com la planificació i execució dels processos informàtics per a la millor explotació de la documentació i el desenvolupament adequat de les aplicacions.   
DISPOSICIO FINAL  
Aquest Decret entrarà en vigor l'endemà de la publicació en el Diari Oficial de la Generalitat Valenciana.   
València, a 23 de febrer de 1984.   
El President de la Generalitat,  
JOAN LERMA I BLASCO  
El Conseller d'Economia i Hisenda,  
ANTONI BIRLANGA I CASANOVA


Còpia Permalink ELI